विष्णुस्मृतिः/त्रयोदशोऽध्यायः
अथ विषं  । । १३.१  । ।

विषान्यदेयानि सार्वाणि  । । १३.२  । ।

ऋते हिमाचलोद्भवात्शार्ङ्गात् । । १३.३  । ।

तस्य च यवसप्तकं घृतप्लुतं अभिशस्ताय दद्यात् । । १३.४  । ।

विषं वेगक्लमापेतं सुखेन यदि जीर्यते   ।
विशुद्धं तं इति ज्ञात्वा दिवसान्ते विसर्जयेत् । । १३.५  । ।

विषत्वाद्विषमत्वाच्च क्रूरं त्वं सर्वदेहिनाम्  ।
त्वं एव विष जानीषे न विदुर्यानि मानुषाः   । । १३.६  । ।

व्यवहाराभिशस्तोऽयं मानुषः शुद्धिं इच्छति   ।
तदेनं संशयादस्माद्धर्मतस्त्रातुं अर्हसि   । । १३.७  । ।